《送何柏友入都兼寄张元均明府》
明代·尹体震

大笑相看事壮游，不将柳色动离愁。好书可读开千卷，国士须寻第一流。

冷落吴山空有梦，猖狂燕市想悲秋。知君久佩双龙剑，行路何妨遍九州。

作者简介：尹体震（约一五九八—？），字恒复。东莞人。诸生。明桂王时官中书舍人。国亡，遁迹罗浮。清陈伯陶《胜朝粤东遗民录》卷二有传。